Kedden rajtol a 77. Genfi Autószalon
A sajtó számára kedden nyitja meg kapuit Európa legrangosabb autós kiállítása, a 77. Genfi Autószalon. Különleges premierek, gyönyörû tanulmányautók és autócsodák várhatóak. Kedvcsinálónak egy kis elõzetes az elõre bejelentett újdonságokból.
Idén március 8-án nyitja meg a kapuit a nagyérdemû elõtt Európa egyik legnagyobb és legrangosabb négykerekû seregszemléje, a 77. Genfi Autószalon. Az óriási PALEXPO nevû kiállítóközpontban ezúttal is egymást érik majd a soha nem látott újdonságok, hiszen a nagy európai márkák a hazai pályán még nagyobbat akarnak durrantani, még annak ellenére is, hogy az ázsiai és az amerikai piac lényegesen több, illetve drágább autót képes felszippantani.

Az elõre bejelentett újdonságok listáját átböngészve látszik, hogy folytatódik a korábbi évek trendje, sokan készülnek hibrid-tanulmányokkal, míg a szériaautók közül rengeteg a "környezetbarát és szupertiszta" dízeltechnika, illetve ultratakarékos benzinmotor. A kiállítás körüli felhajtást jelzi, hogy ilyenkor Genf 30 km-es környékén gyakorlatilag lehetetlen szállást találni, ezért akinek most jutott eszébe a kiruccanás, jobban jár, ha az [origo]-n követi nyomon a fejleményeket. Kiküldött munkatársunk már a helyszínen nyomoz az újdonságok után, így nap mint-nap több friss hírrel is jelentkezünk a helyszínrõl. A sajtó munkatársai számára egyébként már március hatodikától, azaz keddtõl látogatható a rendezvény.

Egy kis elõzetesenként az eddig bejelentett újdonságok gyûjteménye:

Az Alfa Romeo nem sok újdonsággal készült az idei szalonra, a premierek között csupán a Spider 2.4-es dízelmotorral felszerelt változata van bejelentve hivatalosan, de azért még reménykedhetünk, hogy az olaszok elõrukkolnak valami szép meglepetéssel. Az Aston Martint már nem érheti kritika, hiszen egy vadonatúj modellel készülnek, amely a V8 Vantage roadster változata lesz. Az Audi egy egészen nagy durranással készül erre a kiállításra, azonban az új Audi A5-ös anyag "rejtélyes módon" hamarabb nyilvánosságra került a hivatalos bemutatónál. A BMW 3-as Coupé ellenfelének szánt modellbõl lesz a késõbbiekben sportos S5-ös is, sõt minden bizonnyal kabrió is. Az A5 mellett még a TT Roadsterre fektetnek nagyobb hangsúlyt, de természetesen itt lesz az R8 is.

A BMW egy sereg újdonsággal készült, hiszen számos modellfrissítés mellett lesz teljesen új modell is, sõt még egy nagyon izgalmas prototípus is. Az 5-ös széria modellfrissítése mellett itt lesz a megújult 1-es sorozat, amely immár háromajtósként is bemutatkozik, de itt ünnepli hivatalos európai premierjét az új 3-as Cabrio is. A sportkocsirajongók számára azonban a legjobban várt újdonság az új M3-as BMW, amely ugyan még nem a szériaérett változat, de már majdnem az. A BMW-hez tartozik, hogy a bajorok tuningjával foglalkozó Alpina is most mutatja be a B3-ast, és a B5-öst.

Az amerikai cégek európai premierjei között nem lesz semmi mellbevágó újdonság, hiszen a Cadillac például a CTS-sel készül. Az inkább koreai Chevrolet a Lacettiben egy turbódízel motort mutat be, de a valóban amcsi vonalat a gyönyörû Camaro Concept is képviselni fogja, de itt lesz az amerikai MPV, a HHR. A Chrysler-csoport a Dodge Avenger mellett a Jeep Patriot-ot mutatja be, valamint jön a Dodge Caliber sportverziója.

A franciák közül a Citroën több dologra is kihegyezi standját, ebbõl csak az egyik a sikeresen bemutatkozó C4 WRC versenyautó, valamint a C-Crosser nevû szabadidõ autó. A C4 Picasso is külön figyelmet kap, valamint a C2-es is átesik egy kis frissítésen. A Dacia is elhozza ide a Logan MCV-t, de lehet, hogy az S2000-es raliautójuk is végre napvilágra kerül.
autóipar koreai autó Jaguar Honda Genfi Autószalon olasz autó Chevrolet Lotus Franciaország ©koda Volvo Alfa Romeo sportautó Citroën kiállítás német autó Európa Renault BMW Team Hungary roadster Dacia angol autó Mazda amerikai autó svéd autó Lexus Cadillac japán autó Hyundai Motor Company Mitsubishi Motors tanulmányautó luxusautó Kia Soul Aston Martin KTM cseh autó francia autó Nissan Subaru Audi Suzuki USA Seat Peugeot Volkswagen Fiat Ford Motor Company román autó